KMC Election Result 2021: তৃণমূল-বাম-নির্দলের ৯ প্রার্থী জিতলেন হাজারেরও কম ভোটে

কলকাতা: পুরভোটে (KMC Election Result 2021) বড় ব্যবধানে জয় পেয়েছেন অনেক প্রার্থীই। রাজ্যের মন্ত্রী জাভেদ খানের ছেলেই যেমন ৬০ হাজারের বেশি ভোটে জয় পেয়েছেন। ১০৯ নম্বর ওয়ার্ডের তৃণমূল প্রার্থী অনন্যা বন্দ্যোপাধ্যায় আবার ৩৭ হাজারের বেশি ভোটে জিতেছেন। অধিকাংশ প্রার্থীরা বড় ব্যবধানে জয় হাসিল করলেও কাজ ঘেঁষে জিতেছেন অনেকে। মাত্র ৪৪ ভোটের জেতার উদাহরণ রয়েছে এ বারের পুরভোটে (KMC Election Result 2021)।

১০০০-এর কম মার্জিনে কারা কারা জিতলেন

৩৬ বছর পর ৯৮ নম্বর ওয়ার্ডে জোড়াফুল ফুটিয়েছেন তৃণমূলের অরূপ চক্রবর্তী। ২৯৪ ভোটে সিপিএমের মৃত্যুঞ্জয় চক্রবর্তীকে হারিয়েছেন তিনি।

১০৩ নম্বর ওয়ার্ডের বিদায়ী কাউন্সিলর নন্দিতা রায় জিতেছেন ৯২ ভোটে। তৃণমূলের সুকুমার দাসকে হারিয়েছেন সিপিএম প্রার্থী নন্দিতা।

১১১ নম্বর ওয়ার্ডের তৃণমূল প্রার্থী সন্দীপ দাস ৫৮১ ভোটে জিতেছেন। তাঁর নিকটতম প্রতিদ্বন্দ্বী সিপিএমের চয়ন ভট্টাচার্য।

১২৭ নম্বর ওয়ার্ডের তৃণমূল প্রার্থী মালবিকা বৈদ্য সিপিএম প্রার্থী রীনা ভক্তকে ৯১৪ ভোটে হারিয়েছেন।

১৩৫ নম্বর ওয়ার্ডের নির্দল প্রার্থী রুবিনা নাজ জিতেছেন ৩৬০ ভোটে। জিতেছেন। তাঁর নিকটতম প্রতিদ্বন্দ্বী তৃণমূলের আখতারি নিজামি।

আরও পড়ুন: KMC Election Result 2021: কলকাতা পুরভোটে ভোট শতাংশের নিরিখে কোন দল কোথায় দাঁড়িয়ে

১৩৭ নম্বর ওয়ার্ডের কংগ্রেস প্রার্থী ওয়াসিম আনসারি ৯২৭ ভোটে তৃণমূলের রেহমত আলম আনসারিকে হারিয়ে ছোট লালবাড়িতে পা রেখেছেন।

১৪১ নম্বর ওয়ার্ডের নির্দল প্রার্থী পূর্বাশা নস্কর ৫০৯ ভোটে জিতেছেন। তাঁর নিকটতম প্রতিদ্বন্দ্বী তৃণমূলের শিবনাথ গায়েন।

২১ নম্বর ওয়ার্ডের তৃণমূল প্রার্থী মীরা হাজরা ৪৪ ভোটে হারালেন সিপিএমের সুজাতা সাহাকে।

৪২ নম্বর ওয়ার্ডের তৃণমূল প্রার্থী মহেশকুমার শর্মা জিতলেন ৭২৮ ভোটে। তাঁর নিকটতম প্রতিদ্বন্দ্বী বিজেপির সুনীতা ঝাওয়ার।