KMC mayor: কলকাতার মেয়র কে, আজ বৈঠক তৃণমূলের

কলকাতা: কলকাতা মেয়র(KMC mayor) কে হবেন, তা বৃহস্পতিবার ঠিক হবে তৃণমূলের বৈঠকে(TMC meeting)। আজ দুপুর ২টোয় দক্ষিণ কলকাতার মহারাষ্ট্র নিবাস হলে জয়ী প্রার্থীদের নিয়ে বৈঠকে বসছে তৃণমূল।  উপস্থিত থাকবেন মমতা বন্দ্যোপাধ্যায়,অভিষেক বন্দ্যোপাধ্যায় সহ তৃণমূলের শীর্ষ নেতৃত্ব। কলকাতা ও সংলগ্ন এলাকার সাংসদ বিধায়কদেরও উপস্থিত থাকতে বলা হয়েছে।

সূত্রের খবর, এই বৈঠকেই নতুন মেয়রের নাম চূড়ান্ত হবে। ঠিক হবে চেয়ারম্যানের নামও। একজনকে প্রোটেম চেয়ারম্যান করা হবে। তিনি মেয়র, চেয়ারম্যান এবং বিজয়ী প্রার্থীদের শপথবাক্য পাঠ করাবেন। এদিনের বৈঠকে মেয়র পরিষদের সদস্যদের নামও চূড়ান্ত করা হতে পারে। তৃণমূলের অন্দরেরে খবর, নতুন বছরের শুরু থেকেই কলকাতা পুরসভা নতুন উদ্যমে কাজ শুরু করুক, এমনটাই চান তৃণমূল নেত্রী।

আরও পড়ুন: KMC Election 2021: সংখ্যাগরিষ্ঠ তৃণমূল, আবারও বিরোধী দলনেতা হীন কলকাতা পুরসভা

গত প্রায় ২বছর ধরে নির্বাচিত বোর্ডের বদলে পুর প্রশাসকমণ্ডলী কাজ চালাচ্ছিল। নির্বাচিত কাউন্সিলর না থাকায় পুরসভার নিত্যদিনের কাজে নানা সমস্যার মুখোমুখি হতে হচ্ছিল পুর প্রশাসনকে। ভোটপর্ব মিটে যাওয়ার পর এখন শহরের উন্নয়নই তৃণমূলের পাখির চোখ।